Armenien

Armenien is a Binnenstoot am Kaukasus (Voadaasien). Es ligt am Bergland zwischn Georgien, Aserbaidschan, am Iran und da Diakei.
Eadkunde.
Log.
Armenien ligt am Ibagang vo Gloaasien und Transkaukasien, zwischn 38° 51' und 41° 16' vo da neadlichn geografischn Brean sowia 43° 29' und 46° 37' vo da estlichn geografischn Läng. Da heidige Stod umfasst a Gebiet vo 29.800 Quadratkilomeda am Noadostn vom Armenischn Hochland und am Siadrand vom Gloana Kaukasus.
D Landesflächn vo Armenien is eba so grouß wia de vom deitschn Bundesland Brandnburg. Es grenzt am Noadn an Georgien, am Ostn an Aserbaidschan, am Siadostn an Iran, am Sian a d aserbaidschanische Exklavn Nachitschewan und vo Siadwestn bis Westn a Diakei. D heidige Bveikarungszoi ligt bei eba drei Million.
Klima.
As Territorium vo da Republik Armenien ligt zwoa a de Subtropn, es hod se oba ergem, dass se duach den groussn Hähnundaschied – da Aragaz (4090 Meter) und as Doi vom Aras (guade 380 Meda) grod 80 Kilomeda vorananda entfernd hand – und d gloateilige Landschoft undaschiedliche lokale Klimata hod. Oanaseits wiakand do drauf de a da natt liegadn Meere ausgleichnd, andanaseits oba deand de Hochgebirge vo da Umgebung extreme Schwankungen beginstign. De houa Gipfen vom Kaukasus wiakand stoake Eibrich vo da Kejn vo Noadn her zgeng. A de Deja und a de Nidarunga is as Klima kontinental, obwoi, dass d Dembaraduan am Summa am middog scha meistns iba 30 °C lingand, a de Berg insgsamt a wengal kejda und a da Grenz zum Iran subdrobisch und gscheid drucka.
Pflanzn und Viecha.
As Gebiet vo da Republik Armenien is gscheid oatnreich; es gibt an Haufa endemische Oatn.
A da Arasniadarung gibts fui Soizpflanzn. Bis zu arana Hähn vo 1400 Meda hand Artemisia weid vabroad. Am gebiagign Glände wachsand fui dornige Stauan und andane Pflanzn Stochen, wie eba Distln. Am Hochgebirg gibts a efdas xerophil Pflanzn. Ums Jea 1900 wand um de 25 Prozent vo da Flächn mid Bam oda Stauan bedeckt, 1964 eba 15 %, 2005 grod nu acht bis zehn Brozent.
Vawoidung.
Städt.
De gresstn Städt und de Eihwohnazoin (2009) hand:
Bvejkarung.
Vo de drei Million Eihwohna vom Land hand laut da 2001 duachgfiadn Voikszejung 97,9 % Armenier, 1,3 % Kurdn, 0,5 % Russn (davo a Molokanen), andane hand Assyrer, Pontos-Griechen und Kaukasiendeitsche (1941–44 meisnts deboadiad). Bis 1990 (voaram Berg-Karabach-Konflikt) hamd a fei Aserbaidschana z Armenien glebt. Z Armenien is d Bvejkarungsendwicklung rickleifig (–0,4 % pro Jea). Zwischn 1991 bis 1998 hand eba 750.000 Armenier voa oim noch Russland und andane Staatn vo da GUS zong.
Buidung.
Seit langa steind d Anoiphabetn a ganz gloane Mindaheit do. Obwoi da Buidung traditionell grousse Bedeitung beigmessn wiad, feind teilweise d Mittl fia Lehrmatrialien, Gebeide oda fia d Heizung. As Land hod mehrane Universitätn.
Gsundheid.
Anno 2006 hod d Lemsdawoadung vo de Mana 70 und de vo de Fraun 76 Jea ghod. 2004 hand de Gsundheitsausgom bei 5,6 % vom BIP gleng. Se woand ibawiegnd aussahoib vom privatn Sektor.
2006 wand de Gsundheitsausgom vo da Regiarung bei 112 US-Dollar pro Person.
Sprochn.
D armenische Sproch steid an eingna Zweig a da indogermanischn Sprochfamilie. Armenisch (Eignbezeichnung "Hajeren") wiad auf da ganzn weid vo eba sim Million Leid gschmatzt, z Armenien vo eba drei Million, des hand iba 95 Prozent vo da Bvejkarung. As armenische Alphabet is am Anfang vom 5. Joahund duach an Mesrop Maschtoz fia as Oidarmenische entwickld won. Seitdem is des Alphabet de feste Grundlog fia da nationale Sproch und Kuitua won.